রিপোর্টে বলা হয়েছে, “ব্যবসায়ীদের সঙ্গে সঙ্গে ক্রেতারাও নগদ-বাস্তুতন্ত্রের ফাঁদে পড়ে গিয়েছে।” এবং এই মনোবৃত্তিই তাঁদের ডিজিটাল লেনদেনে উৎসাহী হতে বাধা দিচ্ছে। যে হেতু খুব অল্প সংখ্যক ব্যবসায়ী ডিজিটাল লেনদেন করেন তাই খুব কম ক্রেতা এতে উৎসাহী, আবার যে হেতু খুব কম ক্রেতা ডিজিটাল লেনদেন করেন, তাই খুব কম ব্যবসায়ী এতে উৎসাহ দেখান। তার ওপর নগদহীন লেনদেনের ক্ষেত্রে ব্যাঙ্ক এবং লেনদেন পরিষেবা প্রদানকারী অন্যান্য সংস্থা একটা ফি নিয়ে থাকে। দু’পক্ষই ডিজিটাল লেনদেনের ব্যাপারে পারস্পরিক আগ্রহ দেখাবে, এই রকম উচ্চতায় কার্ডের ব্যবহারকে নিয়ে যেতে হলে বাইরে থেকে বিপুল শক্তি প্রয়োগ করা দরকার।